钦定古今图书集成/明伦汇编/闺媛典/第296卷 > 皇清二十九 > 刘士章妻张氏
## 钦定古今图书集成/明伦汇编/闺媛典/第296卷 > 皇清二十九 > 刘士章妻张氏

按《滨州志》：张氏，庠生刘士章妻，适章五载，章殁于兵，遗腹生子，时值烽烟满眼，潜抱子归母家，匿地窖中。诸娣姒惧呱呱声，恐为贼觉，遂置之死。氏痛哭，抚之怀内，越昼夜复苏，喜拜曰：“天助刘矣。” 比寇退而返，家资一空，遗产百亩，数被蚕食。氏力排外难，励节五十年。年七十，孙登贤书，咸谓艰贞之报。